كل صفنة التمرني اطووول سنين
مثل يعقوب حالي بشدة النووح
بعدد دكات كلبي جروحك وياي
ياجرح الاعوفة يخلف جرووح
مثل ارضة الاجرووح تعيش وياي
طعنت بية حد ما وصلت الروح
جنت اتمنى احضنك هاي السنين
شجاني وماحضنتك كبل متروووح
مثل اول ثواني الشايف الموت
هيجي الصار بية بلحضة اجفاك
وكف كلشي وعيوني حتارت وياي
احسب يهن متيهة تريد ملكاااك
سويت القصيدة اليوم مرسال
الك خاف الك نية يطووول فركاك
اذكرك خاف ناسي الموعد الجان
مثل هيجي وكت جنت اطلع ويااك
برضااتك مارحت لا والله مجبوور
رحت كدام عيني ودمعك يسيل
وبقت صفناتي طيف بنصهة كابوس
تميل الدنية كلهة وجسمي ميميل
وما اكلك سهر ودمووه وجرووح
يطلعهة بشبابة الشايف الحيل
بكثر ماجنت اشووفك هسة العيون
الساعة مكابلتهة برحمة الميل
ما ميز كمت مابين الاوقات
الضهر بتلاثة مدري تلاثة باليل
تعال عيوني رسمك بيهة وشلون
تدور عليك طلعت خاف تندااس
مثل وردة وتموت بجدم فلاح
بعدك صار طعني من اقرب الناس
ودموعي دموع شاعر تعرف اشلون
اذا طاحت بصبخة اتخضر احساس